રાઈમા સેન ઘણા લાંબા સમય બાદ હિન્દી ફિલ્મોમાં જોવા મળશે. રાઈમાની હિન્દી ફિલ્મોમાં શરૂઅાત તો સારી થઈ, પરંતુ તે હિન્દીમાં ઓછી, બાંગ્લા ફિલ્મોમાં વધુ જોવા મળી. તે અા અંગે વાત કરતાં કહે છે કે અમે કલાકાર છીએ અને અમારી જાતને કોઈ પણ ભાષામાં કેદ કરીને રાખવા ઈચ્છતાં નથી. મેં હિન્દી અને બાંગ્લા ફિલ્મો ઉપરાંત તેલુગુ અને મલયાલમ ફિલ્મોમાં પણ કામ કર્યું છે, જોકે તેના કરતાં પણ મને બાંગ્લા ફિલ્મોમાં વધુ ઓફર મળી. હિન્દી ફિલ્મોની ઓફર મને ઓછી મળે છે અને હું મારા તરફથી કોઈની પાસે કામ માગવા જતી નથી.